**ԱՐՑԱԽԻ ՀԱՆՐԱՊԵՏՈՒԹՅԱՆ**

**ԱՇԽԱՏԱՆՔԻ, ՍՈՑԻԱԼԱԿԱՆ ԵՎ ԲՆԱԿԱՐԱՆԱՅԻՆ ՀԱՐՑԵՐԻ ՆԱԽԱՐԱՐ**

2020 թվականի դեկտեմբերի 25-ի

**1988-1992 ԹՎԱԿԱՆՆԵՐԻՆ ԱԴՐԲԵՋԱՆԻ ՀԱՆՐԱՊԵՏՈՒԹՅՈՒՆԻՑ ԲՌՆԱԳԱՂԹՎԱԾ ԱՆՁԱՆՑ ԱՇԽԱՏԱՆՔԱՅԻՆ ՍՏԱԺԸ ՍԱՀՄԱՆԱՈՂ ՀԱՆՁՆԱԺՈՂՈՎԻ ԱՆՀԱՏԱԿԱՆ ԿԱԶՄԸ ՀԱՍՏԱՏԵԼՈՒ ԵՎ ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐԻ 2013 ԹՎԱԿԱՆԻ ՀՈՒՆԻՍԻ 13-Ի N 37 Հ/Գ-Ն(Ա) ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

N 41Ն(ա)

**ՀՐԱՄԱՆ**

Հիմք ընդունելով «Նորմատիվ իրավական ակտերի մասին» օրենքի 41-րդ հոդվածը, Լեռնային Ղարաբաղի Հանրապետության կառավարության 2010 թվականի օգոստոսի 24-ի N 522-Ն որոշման 4-րդ կետը և ղեկավարվելով Լեռնային Ղարաբաղի Հանրապետության կառավարության 2004 թվականի մարտի 16-ի N 84 որոշմամբ հաստատված թիվ 1 հավելվածի 14-րդ կետի 14-րդ ենթակետով՝

ՀՐԱՄԱՅՈՒՄ ԵՄ`

1. Հաստատել 1988-1992 թվականների Ադրբեջանի Հանրապետությունից բռնագաղթված անձանց աշխատանքային ստաժը սահմանող հանձնաժողովի անհատական կազմը՝ համաձայն հավելվածի:

2. Ուժը կորցրած ճանաչել Լեռային Ղարաբաղի Հանրապետության աշխատանքի և սոցիալական հարցերի նախարարի 2013 թվականի հունիսի 13-ի «1988-1992 թվականների Ադրբեջանի Հանրապետությունից բռնագաղթված անձանց աշխատանքային ստաժը սահմանող հանձնաժողովի անհատական կազմը հաստատելու մասին» N 37 հ/գ-ն(ա) հրամանը:

**ԱՐՑԱԽԻ ՀԱՆՐԱՊԵՏՈՒԹՅԱՆ**

**ԱՇԽԱՏԱՆՔԻ, ՍՈՑԻԱԼԱԿԱՆ ԵՎ**

**ԲՆԱԿԱՐԱՆԱՅԻՆ ՀԱՐՑԵՐԻ ՆԱԽԱՐԱՐ Մ. ԹԱՆԴԻԼՅԱՆ**

2020 թվականի դեկտեմբերի 25

ք. Ստեփանակերտ

Հավելված

Արցախի Հանրապետության աշխատանքի,

սոցիալական և բնակարանային հարցերի նախարարի

 2020 թվականի դեկտեմբերի 25-ի

N 41Ն(ա) հրամանի

**ԱՆՀԱՏԱԿԱՆ ԿԱԶՄ**

**1988-1992 ԹՎԱԿԱՆՆԵՐԻՆ ԱԴՐԲԵՋԱՆԻ ՀԱՆՐԱՊԵՏՈՒԹՅՈՒՆԻՑ ԲՌՆԱԳԱՂԹՎԱԾ**

 **ԱՆՁԱՆՑ ԱՇԽԱՏԱՆՔԱՅԻՆ ՍՏԱԺԸ ՍԱՀՄԱՆԱՈՂ ՀԱՆՁՆԱԺՈՂՈՎԻ**

|  |  |
| --- | --- |
| Ա. ԹԱՆԴԻԼՅԱՆ | Արցախի Հանրապետության աշխատանքի, սոցիալական և բնակարանային հարցերի նախարար (հանձնաժողովի նախագահ) |
| Օ. ԲԱՂՐՅԱՆ | Արցախի Հանրապետության աշխատանքի, սոցիալական և բնակարանային հարցերի նախարարության աշխատակազմի ժողովրդագրության և միգրացիայի վարչության վերաբնակեցման և միգրացիայի բաժնի գլխավոր մասնագետ (հանձնաժողովի քարտուղար) |
| Մ. ՅԱԳՈՒԲՅԱՆ | Արցախի Հանրապետության աշխատանքի, սոցիալական և բնակարանային հարցերի նախարարության սոցիալական ապահովության պետական գործակալության կենսաթոշակային քաղաքականության բաժնի պետ |
| ՅՈՒ. ԱՎԱՆԵՍՅԱՆ | Լեռնային Ղարաբաղի Հանրապետության պետական հիմնարկների աշխատողների արհեստակցական կազմակերպությունների «Համերաշխություն» ճյուղային հանրապետական միության նախագահ (համաձայնությամբ) |
| Ռ. ԱՎԱԳՅԱՆ | «Լեռնային Ղարաբաղի Հանրապետության փախստականների միություն» հասարակական կազմակերպության ներկայացուցիչ (համաձայնությամբ) |